# РЕПУБЛИКА БЪЛГАРИЯ

# lav4eМинистерство на земеделието, храните и горите

# Областна дирекция “Земеделие” Търговище

Одобрил:..................

**СЕВДА ЕРМЕНКОВА**

**Директор ОД”Земеделие” - Търговище**

**ПРОТОКОЛ**

Днес **26.06.2019 г.**, на основание Заповед № РД-04-47 от 24.06.2019 г., издадена от Директора на Областна дирекция “Земеделие” – Търговище, се събра комисия в състав:

**ПРЕДСЕДАТЕЛ:** Цветелин Цанков – Главен директор към ГД”Аграрно развитие” при ОД “Земеделие” - Търговище

**ЧЛЕНОВЕ:**

1.Калин Димов – старши юрисконсулт в Дирекция „АПФСДЧР” при ОД “Земеделие” - Търговище

2. Боянка Боянова – главен експерт към Главна дирекция”Аграрно развитие” при ОД “Земеделие” - Търговище

3. Даниела Маркова – старши експерт към Главна дирекция”Аграрно развитие” при ОД “Земеделие” - Търговище

4. Ивалин Тодоров – Началник на общинска служба по земеделие - Омуртаг

Комисията се събра със задача да разгледа представени от община Омуртаг общо три броя заявления за допълнително разпределение на пасища, мери и ливади от държавния поземлен фонд съгласно чл. 37и, ал. 9 от ЗСПЗЗ, както следва:

* Заявление, подадено от **Х. Е. Х., ЕГН: \*\*\*\*\*\*\*\*\***, адрес: \*\*\*\*\*\*\*\*\*\*\*\*\*\*\*\*;
* Заявление, подадено от **ЕТ”ИСМЕТ ШАБАНОВ – ОЛИМП – 131”**;
* Заявление, подадено от **“БИОЕЛИТ” ЕООД**;

За извършване на разпределението, на вниманието на комисията бяха предоставени следните писмени материали:

* Гореописаните три броя заявления;
* Три броя справки от информационна система RegiX за вида и броя пасищни селскостопански животни, отглеждани в животновъдните обекти на кандидатите,
* Три броя справки за собствени и наети земеделски земи с начин на трайно ползване, пасища, мери и ливади.
* Списъци на имоти с начин на трайно ползване – пасища, мери и ливади по землища, гласувани от Общински съвет – Омуртаг през 2019 година за индивидуално ползване.
* Протокол от 25.04.2018 г. за разпределение на пасища, мери и ливади от комисия, назначена със заповед на кмета на община Омуртаг;
* Протокол от 30.04.2018 г. за разпределение на пасища, мери и ливади от комисия, назначена със заповед на кмета на община Омуртаг;
* Протокол от 31.05.2019 г. за окончателно разпределение на пасища, мери и ливади съставен от комисия, назначена със заповед на кмета на община Омуртаг.
* Списък на свободните и одобрени от Министерство на земеделието, храните и горите – София, пасища, мери и ливади от държавния поземлен фонд за стопанската 2019/2020 година.

На комисията бяха представени и актуални справки от информационна система RegiX за вида и броя пасищни селскостопански животни, отглеждани в животновъдните обекти на кандидатите, както и площта ползвани, собствени и наети земеделски земи с начин на трайно ползване, пасища, мери и ливади. След направена съпоставка от данните в актуалните справки и тези отразени в общинските протоколи, комисията отчете, че не са налице съществени разлики, но под внимание бяха взети данните към 26.06.2019 г.

В изпълнение на раздел II, т. 1 от Заповед № РД-04-47 от 24.06.2019 г., комисията прегледа предоставените й документи и констатира следното по отношение на всеки заявител:

**1.** **Х. Е. Х., ЕГН: \*\*\*\*\*\*\*\*\*\***, адрес: \*\*\*\*\*\*\*\*\*\*\*\*\*:

**1.1.** За територията на община Омуртаг, Х. Е. Х. притежава животновъден **обект № 487901\*\*\*\*/стар 7943-\*\*\*\*/** в. с. Могилец, община Омуртаг. В животновъдния обект има регистрирани пасищни селскостопански животни, отговарящи на общо **435.3** **бр.** животински единици /ж.е./, от които 242.7 ж.е. са овце – автохтонни породи.

**1.2.** Към момента на извършване на проверката на името на г-н Х. има регистрирани общо **1 965.815 дка** собствени и наети пасища, мери и ливади.

**1.3.** За **192.6 бр. ж.е.** на кандидата се полагат до **2 889.000 дка**, приравнени от първа до седма категория или до **5 778.000 дка**, приравнени от осма до десета категория.

**1.4.** За **242.7 бр. ж.е.** – автохтонни породи, на кандидата се полагат до **4854.000 дка**, приравнени от първа до седма категория или до **9 708.000 дка**, приравнени от осма до десета категория.

**1.5.** От страна на община Омуртаг са предоставени пасища, мери и ливади от ОПФ в землищата на с. Могилец и с. Врани Кон като общата площ на предоставените имоти е в размер на **417.802 дка**.

Животновъдният обект е разположен в землището на с. Могилец, община Омуртаг, съседни землища на което са – с. Българаново, с. Врани Кон, с. Голямо Църквище, с. Соколарци и с. Ябланово.

Съгласно данните от протоколите на община Омуртаг, комисията назначена със заповед на кмета е предложила на различни животновъди всички имоти от ОПФ в землището на с. Могилец и съседните на него землища, гласувани за индивидуално ползване от Общински съвет – Омуртаг през 2019 година.

Землищата на с. Соколарци и с. Ябланово са в териториалния обхват на община Котел, област Сливен. В протокола на общинската комисия по чл. 37и, ал. 5 от ЗСПЗЗ от 30.04.2019 г. няма информация дали на основание чл. 37и ,ал. 7 от ЗСПЗЗ и чл. 100, ал. 5, изречения първо и второ от ППЗСПЗЗ, данните за извършеното разпределение по отношение на г-н Х. да са изпратени в община Котел за извършване на допълнително разпределение.

**2.** **БИОЕЛИТ” ЕООД**:

**2.1.** “БИОЕЛИТ” ЕООД притежава животновъден обект **№ 535357\*\*\*\* /стар 7900-\*\*\*\*/** в гр. Омуртаг. В животновъдния обект има регистрирани пасищни селскостопански животни, отговарящи на общо **178.6** **бр.** животински единици /ж.е./, от които **51.8 ж.е.** са месодайни говеда.

**2.2.** Към момента на извършване на проверката на името на търгвоското дружество има регистрирани общо **1 781.913 дка** собствени и наети пасища, мери и ливади, от които **391.806 дка** са за територията на община Омуртаг, а **1 390.107 дка** са за територията на община Антоново.

**3.3.** За **126.8 бр. ж.е.** на кандидата се полагат до **1 902.000 дка**, приравнени от първа до седма категория или до **3 804.000 дка**, приравнени от осма до десета категория.

**3.4.** За **51.8 бр. ж.е.** – автохтонни породи и месодайни говеда, на кандидата се полагат до **1 036.000дка**, приравнени от първа до седма категория или до **2072.000 дка**, приравнени от осма до десета категория

**3.5.** От страна на община Омуртаг са предоставени пасища, мери и ливади от ОПФ в землищата на с. Горна Хубавка, град Омуртаг и с. Тъпчилещово като общата площ на предоставените имоти е в размер на **253.093 дка**.

Животновъдните обекти са разположени в град Омуртаг, съседни землища на който са: с. Беломорци, с. Великденче,с. Горна Хубавка, с. Долна Хубавка, с. Камбурово, с. Красноселци, с. Паничино, с. Станец и с. Тъпчилещово.

Съгласно данните от протоколите на община Омуртаг, комисията назначена със заповед на кмета е предложила на различни животновъди повечето имоти от ОПФ, гласувани за индивидуално ползване от Общински съвет – Омуртаг през 2019 година. Общинската комисия не е разпределила четири имота, гласувани за индивидуално ползване, от тях два имота в землището на град Омуртаг с обща площ от 63.545 дка, един имот в землището на с. Красноселци с площ от 5.400 дка и един имот в землището на с. Камбурово с площ от 24.787 дка.

**3. ЕТ”ИСМЕТ ШАБАНОВ – ОЛИМП – 131**:

**3.1.** ЕТ” ОЛИМП 131-ИСМЕТ ШАБАНОВ” е подал заявление по чл. 37и, ал. 9 от ЗСПЗЗ за следните животновъдни обекти:

- животновъден обект **№ 535351\*\*\*\* /стар 7900-\*\*\*\*/**, находящ се в гр. Омуртаг, община Омуртаг. В животновъдния обект има регистрирани пасищни селскостопански животни, отговарящи на общо **658.4 бр. ж.е.**, от които **211.2 ж.е.** са месодайни говеда.

- животновъден обект **№ 535351\*\*\*\*/стар 7900-\*\*\*\*/**, находящ се в гр. Омуртаг, община Омуртаг. В животновъдния обект има регистрирани пасищни селскостопански животни, отговарящи на общо **55.35 бр. ж.е.**, от които **10.2 ж.е.** са автохтонни породи.

**3.2.** Към момента на извършване на проверката на името на едноличния търговец има регистрирани общо **3 151.604 дка** собствени и наети пасища, мери и ливади.

**3.3.** За **492.35 бр. ж.е.** на кандидата се полагат до **7 385.250 дка**, приравнени от първа до седма категория или до **14 770.500 дка**, приравнени от осма до десета категория.

**3.4.** За **221.4 бр. ж.е.** – автохтонни породи и месодайни говеда, на кандидата се полагат до **4 428.000дка**, приравнени от първа до седма категория или до **8 856.000 дка**, приравнени от осма до десета категория

**3.5.** От страна на община Омуртаг са предоставени пасища, мери и ливади от ОПФ в землищата на с. Беломорци, с. Горна Хубавка и град Омуртаг като общата площ на предоставените имоти е в размер на **193.914 дка**.

Животновъдните обекти са разположени в град Омуртаг, съседни землища на който са: с. Беломорци, с. Великденче,с. Горна Хубавка, с. Долна Хубавка, с. Камбурово, с. Красноселци, с. Паничино, с. Станец и с. Тъпчилещово.

Съгласно данните от протоколите на община Омуртаг, комисията назначена със заповед на кмета е предложила на различни животновъди повечето имоти от ОПФ, гласувани за индивидуално ползване от Общински съвет – Омуртаг през 2019 година. Общинската комисия не е разпределила четири имота, гласувани за индивидуално ползване, от тях два имота в землището на град Омуртаг с обща площ от 63.545 дка, един имот в землището на с. Красноселци с площ от 5.400 дка и един имот в землището на с. Камбурово с площ от 24.787 дка.

В изпълнение на раздел II, точка втора и трета от Заповед № РД-04-47/24.06.2019 г., комисията извърши преценка дали са изчерпани възможностите за разпределение на пасища, мери и ливади по чл. 37и, ал. 6 и ал. 7 от ЗСПЗЗ и отчете следните обстоятелства:

1. По отношение на Х. Е. Х.:

Животновъдния обект на заявителя е в с. Могилец, община Омуртаг. Общинската комисия е предложила на различни животновъди всички имоти от ОПФ в землището на с. Могилец и съседните на него землища, гласувани за индивидуално ползване от Общински съвет – Омуртаг през 2019 година. Съгласно разпоредбите на чл. 37и, ал. 7 от ЗСПЗЗ и чл. 100, ал. 5 от ППЗСПЗЗ при недостиг на пасища, мери и ливади от общинския поземлен фонд в землището, в което е регистриран животновъдният обект, комисията пристъпва към разпределение в съседни землища, които може да се намират и на територията на съседна община или област - при наличие на свободни площи. В случаите, когато допълнителното разпределение на площи се извършва в съседно землище, намиращо се на територията на друга община, разпределението се извършва от общинската комисия по местонахождението на имотите, на която служебно се изпращат копия от документите на заявителя с данни от протоколите за разпределената му площ по чл. 37и, ал. 6 от ЗСПЗЗ и чл. 100, ал. 3 от ППЗСПЗЗ. Този ред се прилага до изчерпване на имотите от общинския поземлен фонд или до достигане на определената норма, като разпределението се извършва последователно в съседно землище на територията на същата община, на друга съседна община в същата област или на съседна община в друга област.

Землищата на с. Соколарци и с. Ябланово са в териториалния обхват на община Котел, област Сливен. В протоколите на общинската комисия няма информация дали на основание чл. 37и ,ал. 7 от ЗСПЗЗ и чл. 100, ал. 5, изречения първо и второ от ППЗСПЗЗ, данните за извършеното разпределение по отношение на г-н Х. да са изпратени в община Котел за извършване на допълнително разпределение. Настоящата комисия счита, че неизпълнението на гореописаните задължения на общинската комисия има преграждащо действие по отношение на възможността предвидена в чл. 37и, ал. 9 от ЗСПЗЗ за подаване на допълнителни заявления за разпределение на имоти от ДПФ. Не е изпълнена основна абсолютно необходима предпоставка по чл. 37и, ал. 9 от ЗСПЗЗ, а именно, при недостиг на пасища, мери и ливади от общинския поземлен фонд след разпределението по ал. 7 в съответното и съседни землища, едва тогава да бъде проведена процедура без търг или конкурс за разпределение на имоти от ДПФ. Текстът на чл. 37и, ал. 9 от ЗСПЗЗ изрично препраща към изпълнението на чл. 37и, ал. 7 от закона, който от своя страна поставя изискването общината да обезпечи кандидатите с имоти от ОПФ в съответното землище, съседни землища в същата община и в съседни землища на съседна община или област.

1. По отношение на заявителите ЕТ”ИСМЕТ ШАБАНОВ – ОЛИМП – 131” и БИОЕЛИТ” ЕООД:

Животновъдните обекти на заявителите се намират в град Омуртаг. Съгласно данните от протоколите на община Омуртаг, комисията назначена със заповед на кмета е предложила на различни животновъди повечето имоти от ОПФ, гласувани за индивидуално ползване от Общински съвет – Омуртаг през 2019 година. Общинската комисия не е разпределила четири имота, гласувани за индивидуално ползване, от тях два имота в землището на град Омуртаг с обща площ от 63.545 дка, един имот в землището на с. Красноселци с площ от 5.400 дка и един имот в землището на с. Камбурово с площ от 24.787 дка. Съобразно това и по аргумент от мотивите, изложени за Хасан Ешрефов Хасанов, комисията счита, че и по отношение на тези кандидати не са изчерпани възможностите за разпределение на пасища, мери и ливади от ОПФ като не са им предоставени въпросните четири имота.

Отделно от това в окончателния протокол за разпределение на пасища, мери и ливади от 31.05.2019 г. се намаляват или изцяло липсват предоставените площи по предходните два протокола. По – конкретно заявителите ЕТ”ИСМЕТ ШАБАНОВ – ОЛИМП – 131” и БИОЕЛИТ” ЕООД изобщо не фигурират в протокола от 31.05.2019 г., който е наименован като окончателен, а на Хасан Ешрефов Хасанов окончателно са разпределени двойно по – малко площи. За настоящата комисия не става ясно как първоначално се разпределят определени площи, а в окончателния протокол, същите липсват.

Съгласно гореизложеното комисията, счита, че не са изчерпани възможностите за разпределение на пасища, мери и ливади от ОПФ, поради което

**РЕШИ**

Не разпределя пасища, мери и ливади от Държавния поземлен фонд.

Съгласно разпоредбите на чл. 37и, ал. 13 и ал. 14 от ЗСПЗЗ свободните имоти от ДПФ с начин на трайно ползване пасища, мери и ливади ще бъдат обявени на тръжни процедури за отдаване под наем със срок от една стопанска година.

Настоящият протокол подлежи на обжалване на основание чл. 37и, ал. 11 от ЗСПЗЗ и чл. 100, ал. 8 от ППЗСПЗЗ по отношение на площта на разпределените имоти в 14 – дневен срок пред Омуртагски районен съд.

**ПРЕДСЕДАТЕЛ:** /П/

/Цветелин Цанков/

**ЧЛЕНОВЕ:** 1 /П/ 2 /П/

/Калин Димов/ /Боянка Боянова/

3 /П/ 4 /П/

/Даниела Маркова/ /Ивалин Тодоров/